Diari Oficial de la Generalitat Valenciana


Sumari del DOGV 5559, del 19-07-2007 (2007/9524)

RESOLUCIÓ de 10 de juliol de 2007, del director general de Modernització de la Conselleria de Justícia i Administracions Públiques, per la qual es disposa la publicació de la segona relació d'entitats locals adherides al Conveni Marc, de 22 de maig de 2007, entre l'administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà a l'àmbit territorial de l'esmentada comunitat autònoma.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5559

Data del DOGV
:   19-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9524


Data del document
:   10-07-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * Conselleria Infraestructures i Transport
    * cooperació administrativa
    * accés a la informació
    * administració central
    * administració local

RESOLUCIÓ de 10 de juliol de 2007, del director general de Modernització de la Conselleria de Justícia i Administracions Públiques, per la qual es disposa la publicació de la segona relació d'entitats locals adherides al Conveni Marc, de 22 de maig de 2007, entre l'administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà a l'àmbit territorial de l'esmentada comunitat autònoma. [2007/9524]  
El Conveni Marc subscrit el 22 de maig de 2007 entre l'administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà a l'àmbit territorial de l'esmentada comunitat autònoma, en vigor des de l'1 de juny de 2007, establix en la seua clàusula desena: "Les obligacions assumides entre les administracions intervinents i les entitats locals que s'adherisquen al Conveni Marc s'entendran vigents des de la publicació de cada adhesió en el Diari Oficial de la Comunitat Valenciana fins a l'extinció del Conveni Marc, pel transcurs dels terminis o per la concurrència de les circumstàncies previstes en la clàusula anterior".   
Conclosa la tramitació prevista en la clàusula dotzena del referit Conveni Marc, s'ha culminat l'adhesió d'una sèrie d'entitats locals, per la qual cosa es procedix a la publicació en el Diari Oficial de la Comunitat Valenciana d'esta relació perquè es produïsca l'efectiva entrada en vigor de les adhesions al conveni. Per tot això, resolc:  
Primer  
Publicar la relació de les entitats locals que s'han adherit al Conveni Marc subscrit el 22 de maig de 2007 entre l'administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà a l'àmbit territorial de l'esmentada comunitat autònoma.  
Ajuntament d'Alzira (València)  
Ajuntament de Sant Mateu (Castelló)  
Ajuntament d'Alcoi (Alacant)  
Ajuntament de Sumacàrcer (València)  
Ajuntament de Benidorm (Alacant)  
Ajuntament de Morella (Castelló)  
Ajuntament de Monfort (Alacant)  
Ajuntament d'Elda (Alacant)  
Ajuntament d'Almussafes (València)  
Ajuntament de Vinalesa (València)  
Diputació d'Alacant  
Ajuntament de Novelda (Alacant)  
Ajuntament de Torrevieja (Alacant)  
Ajuntament de Catarroja (València)  
Ajuntament de Vila-real (Castelló)  
Ajuntament de Mislata (València)  
Segon  
En conseqüència, a partir de la data de publicació de la present resolució, les esmentades entitats locals podran rebre i registrar escrits i comunicacions dirigits als òrgans i entitats de dret públic de l'administració General de l'Estat i de l'administració de la Generalitat Valenciana. Estes facilitats es produiran en els termes previstos per les clàusules del mencionat Conveni Marc, subscrit el 22 de maig de 2007 i publicat en el Diari Oficial de la de la Comunitat Valenciana núm. 5.525, de l'1 de juny de 2007, i en el BOE núm. 142, de 14 de juny de 2007, així com en les instruccions que emanen de la Comissió de Seguiment i Avaluació del Conveni.  
València, 10 de juliol de 2007.- El director general de Modernització: Enrique de Francisco Enciso.